**Csongrád Város Polgármesterétől „M”**

Száma: Önk/75-1/2020

Témafelelős: dr. Barcsi Judit

***ELŐTERJESZTÉS***

**Csongrád Városi Önkormányzat Képviselő-testületének**

**2020. március 26-ai ülésére**

Tárgy: Vállalkozások terheit csökkentő javaslat veszélyhelyzet alatt I. – közterület-használati díjak elengedése

**Tisztelt Képviselő-testület!**

Az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet során teendő intézkedésekről szóló 46/2020. (III. 16.) Korm. rendelet 1.§-a és 6.§-a az alábbiakról rendelkezik:

*“1.§ (1)*[*A kereskedelmi tevékenységek végzésének feltételeiről szóló kormányrendelet*](https://optijus.hu/optijus/lawtext/A0900210.KOR/tvalid/2020.3.18./tsid/)*szerinti vendéglátó üzletben (a továbbiakban: vendéglátó üzlet) 15.00 óra után 06.00 óráig az ott foglalkoztatottak kivételével - a (2) bekezdésben meghatározott kivétellel - tilos tartózkodni.*

*(2) A* ***vendéglátó üzletben******15.00 óra után 06.00 óráig*** *az élelmiszer elvitelre történő megrendelése és átvétele, valamint a vételár megfizetése céljából és időtartamára korlátozódóan megengedett a tartózkodás.”*

*“6. § Az* ***élelmiszert,*** *az* ***illatszert,*** *a* ***drogériai terméket,*** *a* ***háztartási tisztítószert,*** *a* ***vegyi árut*** *és a* ***higiéniai papírterméket******árusító üzlet,*** *továbbá* ***a gyógyszertár,*** *a* ***gyógyászati segédeszközt forgalmazó üzlet****, az* ***üzemanyag-töltőállomás*** *és a* ***dohánybolt kivételével*** *a kereskedelemről szóló*[*2005. évi CLXIV. törvény 2. § 27. pontja*](https://optijus.hu/optijus/lawtext/A0500164.TV/tvalid/2020.3.18./tsid/lawrefP(2)1(27))*szerinti üzletben (a továbbiakban: üzlet)* ***15.00 óra után 06.00 óráig*** *az ott foglalkoztatottak kivételével tartózkodni tilos.”*

A **korlátozással és/vagy tilalommal** **érintett vállalkozók terheinek csökkentése érdekében** javasolom a T. Képviselő-testületnek, hogy 2020. március 16. napjától 2020. december 31. napjáig **a közterület-használat arányos díját elengedni, valamint az érintetti körben új közterület-használati díjak ingyenességét megállapítani szíveskedjen.** A díj méltányos elengedése a Csongrád Megyei Kormányhivatal állásfoglalása alapján a közterületek rendeltetéstől eltérő célú használatának szabályairól és díjairól szóló 4/2014.(II. 24.) önkormányzati rendelet módosításával történhet meg.

Csongrád város 2020. évi költségvetésében a közterülethasználatból remélt díjbevételünk 4.000.000,- Ft.

A rendelet megalkotásának társadalmi, költségvetési, gazdasági hatása, egészségi, környezeti következménye, adminisztratív hatása illetve megalkotásának **szükségessége:** *a veszélyhelyzet kihirdetéséről szóló 40/2020. (III. 11.) Korm. rendelet és felhatalmazása alapján meghozott korlátozó intézkedések miatt a teherviselés helyi szinten történő könnyítése.* A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

Kérem a Tisztelt Képviselő-testületet, hogy az előterjesztés melléklete szerinti rendelet-tervezetet vitassa meg és döntsön a módosítási javaslat elfogadásáról!

Csongrád, 2020. március 25.

Bedő Tamás

polgármester

***Csongrád Városi Önkormányzat Képviselő-testületének***

# *…/2020. (III. …) önkormányzati rendelete*

***a közterületek rendeltetéstől eltérő célú használatának szabályairól és díjairól szó***

***4/2014.(II. 24.) önkormányzati rendelet módosításáról***

***(tervezet)***

Csongrád Város Önkormányzat Képviselő-testülete az Alaptörvény 32. cikk (1) bekezdés a) pontjában és (2) bekezdésében és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva következőket rendeli el:

**1. §** A rendelet 10.§-a a következő (1a) bekezdéssel egészül ki:

*„10.§ (1a) Nem kell közterület-használati díjat fizetnie az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet során teendő intézkedésekről (III.) szóló 46/2020. (III. 16.) Korm. rendelet 1.§ és 6.§-ában foglalt üzletek**nek a közterület e rendelet 4.§-ában foglalt rendeltetéstől eltérő igénybevétele során, 2020. március 16. napjától 2020. december 31. napjáig.*

**2. §** A rendelet 16.§-a a következő (3) bekezdéssel egészül ki:

*„(3) A rendelet 10.§ (1a) bekezdését a folyamatban lévő ügyekben és az érvényes közterület-használati engedéllyel rendelkező üzletek esetében is alkalmazni kell.”*

**3. §** Ez a rendelet a kihirdetést követő napon lép hatályba és az azt követő napon hatályát veszti.

Bedő Tamás Dr. Juhász László

polgármester jegyző

**Záradék:**

A rendelet kihirdetésének napja: 2020. ……………………….

Dr. Juhász László jegyző

**INDOKOLÁS**

**1.§ -2.§**

A módosítás célja az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet során teendő intézkedésekről (III.) szóló 46/2020. (III. 16.) Korm. rendelet 1.§-a és 6.§-ában foglalt korlátozással és/vagy tilalommal érintett üzletek gazdasági és adminisztrációs terheinek csökkentése 2020. március 16. napjától 2020. december 31. napjáig.